คปภ.ลงดาบตัวแทน ครึ่งปีแรกโดน17ราย
คปภ.ลุยเพิกถอนใบอนุญาตตัวแทน-นายหน้า ทำผิดกฎ 17 ราย พร้อมเอาผิดคดีแพ่งและอาญา
5 ส.ค. 2560

โพสต์ทูเดย์ - คปภ.ลุยเพิกถอนใบอนุญาตตัวแทน-นายหน้า ทำผิดกฎ 17 ราย พร้อมเอาผิดคดีแพ่งและอาญานายสุทธิพล ทวีชัยการ เลขาธิการคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า ในช่วงไตรมาส 2 ที่ผ่านมา ได้มีคำสั่งเพิกถอนใบอนุญาตตัวแทน/นายหน้าประกันภัย 17 ราย ทำให้ผู้ที่ถูกเพิกถอนใบอนุญาตไม่สามารถเป็นตัวแทน/นายหน้าประกันภัยหรือขอรับใบอนุญาตใหม่ได้ภายใน 5 ปี นับแต่วันที่ถูกเพิกถอนใบอนุญาตและหากฝ่าฝืนจะมีโทษทั้งจำคุกหรือปรับ หรือทั้งจำทั้งปรับ และถ้าการกระทำเข้าองค์ประกอบความผิดเรื่องการฉ้อฉลประกันภัยก็อาจถูกดำเนินคดีจนถึงขั้นจำคุกและปรับอีกด้วยสำหรับสาเหตุความผิดมี 4 กรณี ได้แก่ ได้รับชำระเงินค่าเบี้ยจากผู้เอาประกันภัย แต่ไม่ได้นำเงินค่าเบี้ยส่งให้บริษัท ทำการทุจริตสอบโดยสวมสิทธิเข้าสอบความรู้เพื่อขอรับใบอนุญาตเป็นตัวแทนประกันชีวิต ยินยอมให้ผู้อื่นที่ไม่ได้รับใบอนุญาตเป็นตัวแทนประกันชีวิตให้กับบุคคลเอาประกันภัยกับบริษัทในนามตนเอง และชักชวนให้ผู้เอาประกันภัยทำสัญญาประกันภัยโดยมิได้อธิบายเงื่อนไขให้ชัดแจ้งทั้งนี้ ในช่วงครึ่งปีแรกที่ผ่านมา ทั้งระบบมีตัวแทน/นายหน้าประกันภัย 5.26 แสนราย แบ่งเป็นตัวแทนประกันชีวิต 2.73 แสนราย ตัวแทนประกันวินาศภัย 2 หมื่นราย นายหน้าประกันชีวิต 1.06 แสนราย และนายหน้าประกันวินาศภัย 1.27 แสนราย